钦定古今图书集成/明伦汇编/官常典/第309卷 > 元
## 钦定古今图书集成/明伦汇编/官常典/第309卷 > 元

元设户部。掌天下户口钱粮田土之政令。以尚书侍
郎统郎官员外之属。又设大司农司。

按《元史百官志》：“户部，尚书三员，正三品；侍郎二员，正
四品；郎中二员，从五品；员外郎三员，从六品。掌天下
户口钱粮田土之政令，凡贡赋出纳之经，金币转通
之法，府藏委积之实，物货贵贱之直，敛散准驳之宜，
悉以任之。中统元年，以吏户礼为左三部，尚书二员，
侍郎二员，郎中四员，员外郎六员。至元元年，分立户”
部，尚书三员，侍郎、郎中四员，员外郎省为三员。三年，
复为左三部。五年，复分为户部，尚书一员，侍郎、郎中
各一员，员外郎又省为三员。七年，始列《尚书》六部，尚
书二员，侍郎二员，郎中二员，员外郎如故。十三年，尚
书增置一员，侍郎、郎中、员外郎如故。十九年，郎中、员
外郎俱增至四员。二十三年，六部尚书、侍郎、郎中定
以二员为额。明年，以户部所掌视他部特为繁剧，增
置二员。成宗大德五年，省尚书一员，员外郎亦省一
员，各设三员，主事八员，蒙古必阇赤七人，令史六十
一人，回回令史六人，怯里马赤一人，知印二人，奏差
三十二人，蒙古书写一人，典吏二十二人，司计官四
人。其属附见于后：

都提举万亿宝源库，掌宝钞、玉器。至元二十五年始
置。都提举一员，正四品；提举一员，正五品；同提举一
员，从五品；副提举一员，从六品；知事一员，从八品；提
控案牍一员，司吏二十三人，译史二人，司库四十六
人，内以色目二人参之。

都提举万亿广源库，掌香药、纸札诸物，设置同上。提
控案牍二员，司吏一十二人，译史一人，司库一十三
人。

都提举万亿绮源库，掌诸色段疋，设置并同上，而副
提举则增一员。提控案牍设三员，后省二员。司吏二
十二人，译史一人，司库二十六人，内参用色目二人。
都提举万亿赋源库，掌丝绵布帛诸物，设置并同上，
提控案牍二员，其后省一员。司吏一十七人，译史一
人，司库一十五人，内参用色目二人。

四库照磨兼架阁库，管勾一员，从九品。世祖至元二
十八年，以四库钱帛事繁，始置一员，仍给印。

提举富宁库。至元二十七年始创。提举一员，从五品；
同提举一员，从六品；副提举一员，从七品。分掌“万亿
宝源库出纳金银之事。”吏目一人。其后，司吏增至六
人，译史一人，司库八人。

诸路宝钞提举司。达鲁花赤一员，正四品；都提举一
员，正四品；副达鲁花赤一员，正五品；提举一员，正五
品；同提举一员，从五品；副提举二员，从六品；知事一
员，从八品；照磨一员，从九品。国初，户部兼领交钞公
事。世祖至元，始设交钞提举司，秩正五品。二十四年，
改“诸路宝钞都提举司”，升正四品，增副达鲁花赤、提
控案牍各一员。其后定置已上官员，提控案牍，又增
一员，设司吏十二人，蒙古必阇赤一人，回回令史一
人，奏差七人。

宝钞总库，达鲁花赤一员，从五品；大使一员，从五品；
副使三员，正七品。世祖至元二十五年，改“元宝库”为
“宝钞库”，秩正六品。二十六年，升从五品，增大使、副使，
设司库。其后遂定置已上官员：司吏七人，译史一人，
司库五十人。

“印造宝钞库”，达鲁花赤一员，正七品；大使二员，从七
品；副使二员，正八品。中统四年始置，秩从八品。至元
二十四年，升从七品，增达鲁花赤一人。其后遂定置
已上官员。

烧钞东西二库。达鲁花赤一员，正八品；大使一员，从
八品；副使一员。从九品。至元元年，始置“昏钞库”，用正
九品印，置监烧昏钞官。二十四年，分立烧钞东西二
库，秩从八品，各置达鲁花赤、大使、副使等员。

行用六库。中统元年，初立中都行用库，秩从七品，提
领一员，从七品；大使一员，从八品；副使一员，从九品。
至元二十四年，京师改置库者三：曰光熙，曰文明，曰
“顺承”，因城门之名为额。二十六年，又置三库：曰健德，
曰和义，曰崇仁。并因城门以为名。

大都宣课提举司，掌诸色课程，并领京城各市。提举
二员，从五品；同提举一员，从六品；副提举一员，从七
品；提控案牍一员，司吏六人。世祖至元十九年，并大
都旧城两税务为“大都税课提举司。”至武宗至大元年，改宣课提举司。其属四：

“马市、猪羊市，秩从七品；提领一员，从七品；大使一员，
从八品；副使一员，从九品。”世祖至元三十年，始置
牛驴市、果木市，品秩设官同上。

鱼蟹市，大使一员，副使二员。至大元年始置。

煤木所，提领一员，从八品；大使一员，从九品；副使一
员。至元二十二年始置。

大都酒课提举司，掌酒醋榷酤之事。至元十九年始
置。提举一员，从五品；同提举二员，从六品；副提举二
员，从七品；提控案牍二员，司吏五人。二十八年，省同
提举一员、副提举一员，馀如故。

“抄纸坊”，提领一员，正八品；大使一员，从八品；副使二
员，从九品。中统四年始置，用九品印，止设大使、副使
各一员。至元二十七年，升正八品，增置提领、副使各
一员。

印造盐茶等引局，大使一员，副使一员。至元二十四
年置，掌印“造腹里行省盐茶矾铁等引”，仍置攒典、库
子各一人。

右已上属户部。其万亿四库，国初以太府掌内帑之
出纳，既设左藏等库，而国计之领在户部，仍置“万亿
等库”，为收藏之府。中统元年，置库官六员，而未有品
秩俸给。至元十六年，始为提举万亿库，秩正五品。二
十四年，改陞都提举“万亿库”，秩正四品。二十五年，分
立四库，以分掌出纳。至二十七年，又别立富宁库焉。
京畿都漕运使司，秩正三品；运使二员，正三品；同知
二员，正四品；副使二员，正五品；判官二员，正六品；经
历一员，正七品；知事一员，从八品；提控案牍兼照磨
二员，掌凡漕运之事。世祖中统二年，初立军储所，寻
改漕运所。至元五年，改漕运司，秩五品。十二年，改都
漕运司，秩五品。十九年，改京畿都漕运使司，秩正三
品。二十四年，内外分立两运司，而京畿都漕运司之
额如旧，止领“在京诸仓出纳粮斛，及新运粮提举司
站车攒运公事”，省同知、运判、知事各一员，而押纲官
隶焉。延祐六年，增同知、副使、运判各一员。其后，定置
“官员已上正官各二员，首领官四员，吏属令史二十
一人，译史二人，回回”令史一人，通事一人，知印二人，
奏差一十六人，典吏二人。其属二十有四。

新运粮提举司，秩正五品。至元十六年始置，管站车
二百五十辆，隶兵部。开设运粮埧河，改隶户部。定置
达鲁花赤一员，都提举一员、同提举二员、副提举一
员，吏目一员，司吏八人，奏差十二人。

京师二十一仓，秩正七品。

万斯北仓，中统二年置。万斯南仓，至元二十四年置。
干斯仓，中统二年置。永平仓，至元十六年置。永济仓，
至元四年置。惟亿仓、既盈仓、大有仓，并系皇庆元年
置。屡丰仓、积贮仓，并系皇庆元年增置。已上十仓，每
仓各置监支纳一员，正七品；大使二员，从七品；副使
二员，正八品。

丰穰仓，皇庆元年置。广济仓，皇庆元年置。广衍仓，至
元二十九年置。大积仓，至元二十八年置。既积仓，盈
衍仓，至元二十六年置。相因仓，中统二年置。顺济仓，
至元二十九年置。已上八仓，每仓各置监支纳一员，
正七品；大使一员，从七品；副使二员，正八品。

通济仓。中统二年，置庆贮仓。至元四年，置丰润仓。至
元十六年，置丰实仓。〈阙〉年置。已上四仓，每仓各置监
支纳一员，正七品；大使一员，从七品；副使一员，正八
品；

通惠河运粮千户所，秩正五品，掌漕运之事。至元三
十一年，始置中千户一员，中副千户二员。

都漕运使司，秩正三品，掌御河上下至直沽、河西务、
李二寺、通州等处儹运粮斛。至元二十四年，自京畿
运司分立都漕运司，于河西务置总司，分司临清。运
使二员，正三品；同知二员，正四品；副使二员，正五品；
运判三员，正六品；经历一员，从七品；知事一员，从八
品；提控案牍二员，内一员兼照磨；司吏三十三人，通
事、译史各一人，奏差一十六人，典吏一人。其属七十
有五。

河西务十四仓，秩正七品。

永备南仓、永备北仓、广盈南仓、广盈北仓、“充溢仓，已
上五仓，各置监支纳一员，正七品；大使二员，从七品；
副使二员，正八品。”

“崇墉仓、大盈仓、大京仓、大稔仓、足用仓、丰储仓、丰积
仓、恒足仓、既备仓，已上九仓，各置监支纳一员，正七
品；大使一员，从七品；副使一员，正八品。”通州十三仓，
秩正七品。

有年仓，富有仓，广储仓，盈止仓、及秭仓、“迺积仓，乐岁
仓，庆丰仓，延丰仓，已上九仓，各置监支纳一员，正七
品；大使二员，从七品；副使二员，正八品。”

足食仓，富储仓，“富衍仓及衍仓，已上四仓，各置监支
纳一员，正七品；大使二员，从七品；副使一员，正八品；
河仓一十有七，用从七品印馆陶仓，旧县仓，陵州仓，傅家池仓，已上各置监支纳
一员，从七品；大使一员，从八品；副使一员。”

秦家渡仓，“尖冢西仓、尖冢东仓，长芦仓，武强仓、夹马
营仓、上口仓，唐宋仓，唐村仓，安陵仓、四柳树仓，淇门
仓，伏恩仓，已上各置监支纳一员，从八品；大使一员，
从九品；副使一员。”

直沽广通仓，秩正七品，大使一员。

《荥阳》等纲凡三十：曰济源，曰陵州，曰献州，曰白马，曰
滏阳，曰完州，曰河内，曰南宫，曰“沂莒”，曰霸州，曰东明，
曰获嘉，曰盐山，曰“武强”，曰胶水，曰东昌，曰武安，曰汝
宁，曰修武，曰安阳，曰开封，曰仪封，曰蒲台，曰邹平，曰
中牟，曰胶西，曰卫辉，曰濬州，曰曹、濮州。每纲皆设押
纲官二员，计六十员，秩正八品。每编船三十只为一
纲，船九百馀只，运粮三百馀万石，船户八千馀户，纲
官以常选正八品为之。

檀景等处采金铁冶都提举司，秩正四品。提举一员，
正四品；同提举一员，正五品；副提举一员，从六品。掌
各冶采金、炼铁榷货，以资国用。国初，中统始置景州
提举司，管领景州、滦阳新匠三冶。至元十四年，又置
檀州提举司，管领双峰、暗峪、大峪、五峰等冶。大德五
年，檀州、景州三提举司并置檀州等处采金铁冶都
“提举司”，而滦阳、双峰等冶悉隶焉。他如河东、山西、济
南、莱芜等处铁冶提举司及益都、般阳等处淘金总
管府，其沿革盖不一也。

大都河间等路都转运盐使司，秩正三品，掌场灶榷
办盐货，以资国用。使二员，正三品；同知一员，正四品；
副使一员，正五品；运判二员，正六品；首领官，经历一
员，从七品；知事一员，从八品；照磨一员。从九品。国初，
立“河间税课达鲁花赤、清沧盐使所，后创立运司，立
提举盐榷所，又改为河间路课程所，提举清沧课盐”
使所。中统三年，改都提领，拘榷沧清课盐所。至元二
年，以刑部侍郎、右三部郎中兼沧清课盐使司。寻改
立河间都转运盐使司，立清、沧课三盐司。十二年，改
为都转运使司。十九年，以户部尚书行河间等路都
转运使司事，寻罢，改立清、沧二盐使司。二十三年，改
立河间等路都转运司。二十七年，改令户部尚书行
河间等路都转运使司事。二十八年，改河间等路都
转运司。延祐六年，颁分司印，巡行郡邑，以防私盐之
弊。

盐场二十二所，每场设司令一员，从七品；司丞一员，
从八品。办盐各有差。利国场、利民场、海丰场、阜民场、
阜财场、益民场、润国场、海阜场、海盈场、海润场、严镇
场、富国场、兴国场、厚财场、丰财场、《三义》沽场、芦台场、
越支场、石碑场、济民场、惠民场、富民场。

山东东路转运盐使司，品秩职掌同上，运判止一员。
国初，始置益都课税所，管领山东盐场，以总盐课，后
改置运司。中统四年，诏以中书左右部兼诸路都转
运司。至元二年，命有司兼办其课，改立山东转运司。
至元十二年，改立都转运司。延祐五年，以盐法涩滞，
降分司印，巡行各场，督收课程，罢胶莱盐司所属盐
场：

“盐场一十九所，每场设司令一员，从七品；司丞一员，
从八品；管勾一员。”从八品。永利场、宁海场、官台场、丰
国场、新镇场、丰民场、富国场、高家港场、永阜场、利国
场、固堤场、王家冈场、信阳场、涛洛场、石河场、海沧场、
行村场、登宁场、西由场。

河东陕西等处转运盐使司，品秩职掌同前“运判”增
一员。国初，设平阳府，以征课程之利。中统二年，改置
转运司，置提举解盐司。至元二年，罢运司，命有司掌
其务，寻复置转运司。二十二年，立陕西都转运司，诸
色税课悉隶焉。二十九年，置盐运司，专掌盐课，其馀
课税归有司，解盐司亦罢。延祐六年，更为河东陕西
“等处都转运盐使司”，隶省部。其属三：

解盐场，管勾一员，正九品。同管勾一员，从九品。
河东等处解盐管民提领所，正提领一员，从八品。副
提领一员，从九品。

安邑等处解盐管民提领所，正提领一员，从八品；副
提领一员，从九品。

大司农司，秩正二品。凡农桑水利、学校饥荒之事悉
掌之。至元七年始立，置官五员。十四年罢，以按察司
兼领劝农事。十八年，改立农政院，置官六员。二十年，
又改立务农司，秩从三品，置达鲁花赤一员，务农使
一员，同知二员。是年，又改司农寺达鲁花赤一员，司
农卿二员，司丞一员。二十三年，仍为大司农司，秩仍
正二品。大德元年，增领大司农事一员。皇庆二年，升
从一品，增“大司农一员。定置大司农四员，从一品；大
司农卿二员，正二品；少卿二员，从二品；大司农丞二
员，从三品；经历一员，从五品；都事二员，从七品；架阁
库管勾一员，照磨一员，并正八品；掾史十二人，蒙古
必阇赤二人，《回回》掾史一人，知印二”人，通事一人，宣
使一人，典吏五人籍田署，秩从六品，掌耕种藉田，以奉宗庙祭祀。至元
七年始立，隶大司农。十四年，罢司农，隶太常寺。二十
三年，复立大司农司，仍隶焉。署令一员，从六品；署丞
一员，从七品；司吏一人。

供膳司，秩从五品，掌供给应需货买百色生料，并桑
哥籍入赀产。至元二十二年始置，隶司农。置达鲁花
赤一员，提点一员，并从五品；司令一员，正六品；丞一
员，正七品；吏一人。

辅用库，秩正九品，掌规运息钱，以给供需。大使一员，
副使一员。

兴中州等处油户提领所，秩从九品，提领一员，大使
一员，副使一员。岁办油十万斤，以供内庖。至元二十
九年始置。

蔚州面户提领所，提领一员，副使一员。掌办白面葱
菜，以给应办，岁计十馀万斤。

右属“供膳。”

永平屯田总管府，秩从三品，达鲁花赤一员，总管一
员，同知一员，知事一员，司吏四人。至元二十四年，始
立于永平路南马城县，以北京采木三千人隶之。所
辖“昌国、济民、丰赡”三署，各置署令一员，署丞一员，直
长一人，吏目二人，吏二人。

### 世祖至元七年春立司农司冬改为大司农司以都水监隶之

按《元史世祖本纪》：至元七年春二月壬辰，立司农司，
以参知政事张文谦为卿。设四道巡行劝农司。冬十
二月丙申朔，改司农司为大司农司，添设巡行劝农
使副各四员，以御史中丞孛罗兼大司农卿。安童言
“孛罢以台臣兼领，前无此例。”有旨：“司农非细事，朕深
谕此，其令孛罗总之。”辛酉，以都水监隶大司农司。
至元十年春三月甲寅朔，诏申谕大司农司，“遣使巡
行劝课，务要农事有成。”

按：《元史世祖本纪》云云。

至元二十年。冬十一月戊辰。立“司农司，掌官田邸舍
人民。”

按：《元史世祖本纪》云云。

至元二十一年。夏四月乙酉。省泉府司入户部
按《元史世祖本纪》云云。

至元二十二年，诏复立泉府司，秩从二品。

按《元史世祖本纪》：“二十二年秋八月己未，诏复立泉
府司，秩从二品，以荅失蛮领之。初，和礼霍孙以泉府
司商贩者，所至官给饮食，遣兵防卫，民实厌苦，不便，
奏罢之。至是，荅失蛮复奏立之。”

至元二十三年，复立大司农司，专掌农桑。

按《元史世祖本纪》，二十三年春二月乙巳，复立大司
农司，专掌农桑。夏六月乙巳，以立大司农司，诏谕中
外。诏以大司农司所定《农桑辑要》书颁诸路。冬十月
己酉，中书省具宣徽大司农、大都上都留守司存减
员数以闻。帝曰：“在禁近者朕自沙汰，馀从卿等议之。”
至元二十七年春三月庚申，罢行司农司及各道劝
农营田司。增提刑按察司佥事二员。总劝农事
按《元史世祖本纪》云云。

至元二十八年夏五月癸丑，增置户部司计，正七品。
秋八月己巳，“置中书省检校二员，秩正七品，俾考核
户工部文案疏缓者。”

按：《元史世祖本纪》云云。

### 成宗元贞元年夏五月辛巳罢行大司农司

按：《元史成宗本纪》云云。